Document ID: /roh_data/filtered/fineweb-2-filterrobots_roh.jsonl.gz/12439

L'um da 27 onns ha concedì ch'el haja agì or da motivs antisemitics e tenor ideologia extrem dretga. L'um ha discurrì durant pliras uras cun l'inquisitur dal Tribunal federal che ha decretà in cumond d'arrest. En il center da las inquisiziuns stat uss la dumonda, schebain ulteriuras persunas han savì da las intenziuns da l'attentader.
Mesemna ha l'attentader attatgà ina sinagoga a Halle en la Germania. Las portas da la sinagoga èn però restadas serradas. Perquai ha l'um sajettà enturn ed uschia mazzà duas persunas.
RR novitads 11:00